nvidia/miracl-vision huggingface dataset:
नूर अंतर्राष्ट्रीय माइक्रोफिल्म केन्द्र

नूर अंतर्राष्ट्रीय माइक्रोफिल्म केन्द्र, इस्लामिक गणराज्य ईरान नई दिल्ली, के कल्चर हाउस में स्थित है। नूर अंतर्राष्ट्रीय माइक्रोफिल्म केन्द्र पुरानी पाण्डुलिपि की मरम्मत, उनकी माइक्रोफिल्म व तस्वीर तैयार करना व मुद्रित पृष्ठों को प्रकाशित करना, जैसे कार्यो में लिप्त रहा है। मेहदी ख्वाजा पीरी द्वारा किये गए प्रयासों के परिणाम स्वरूप 1985 में इस सेंटर को स्थापित किया गया था। केन्द्र की शैक्षिक व सांस्कृतिक गतिविधियों की शुरुआत अल्लामा क़ाज़ी नूरुल्लाह शुस्तरी की पुण्यतिथि (बरसी) के साथ हुई। वह अपने समय के विधिवेत्ता होने के साथ-साथ एक विद्वान, मोहद्दिस, धर्मशास्त्री, कवि व साहित्यिक व्यक्ति भी थे। उन्हें शहीद-ए-सालिस से भी जाना जाता है। इस महान व्यक्ति की याद में नूर अंतर्राष्ट्रीय माइक्रोफिल्म केन्द्र का नाम रखा गया। इस्लामी ईरानी विरासत की रक्षा व प्रकाशित करने के उद्देश्य से नूर अंतर्राष्ट्रीय माइक्रोफिल्म केन्द्र की स्थापना की गई। इसके अलावा सेंटर में भारतीय पुस्तकालयों जैसे, मौलाना आजाद पुस्तकालय, लखनऊ पुस्तकालय व गुजरात पुस्तकालय आदि। की 60 हज़ार से अधिक फ़ारसी, अरबी व उर्दू पाण्डुलिपियों की माइक्रोफिल्म व तस्वीरें तैयार की। पाण्डुलिपियों की फोटो का संग्रह और माइक्रोफिल्म जो सारांश व विस्तृत कैटलॉग में उपलबध है। जिनको [[फ़ारसी, अरबी, अंग्रेजी, व उर्दू में तैयार किया गया है। इसी तरह केन्द्र द्वारा पाण्डुलिपियों की मरम्मत व रक्षा के लिए हर्बल उपचार के माध्यम से एक आधुनिक विधि का अविष्कार किया गया जिसके द्वारा 700 साल पुरानी पांडुलिपि कुल्लियात सादी व सबसे पुरानी नहजुल बलाग़ा की मरम्मत की गई। अब तक केन्द्र द्वारा मरम्मत की गई इस्लामिक पुस्तको की 200 से अधिक मूल्यवान पाण्डुलिपियों को अति सुंदरता व मूल प्रति की विशेषताओ के साथ प्रकाशित किया गया है। इस प्रकार की डिजाइनिंग व प्रजनन को सेंटर द्वारा पहली बार क्रियान्वित किया गया है। नूर अंतर्राष्ट्रीय माइक्रोफिल्म केन्द्र निम्न लक्ष्यों व उद्देश्यों के साथ शुरू किया गया : भारत के उप-राष्ट्रपति श्री हामिद अंसारी की उपस्थिति में नूर अंतर्राष्ट्रीय माइक्रोफिल्म केन्द्र की 8 पुस्तको का अनावरण - 1 (यू ट्यूब ) पर देखें भारत के उप-राष्ट्रपति श्री हामिद अंसारी की उपस्थिति में नूर अंतर्राष्ट्रीय माइक्रोफिल्म केन्द्र की 8 पुस्तको का अनावरण - 2 (यू ट्यूब ) पर देखें भारत के उप-राष्ट्रपति श्री हामिद अंसारी की उपस्थिति में नूर अंतर्राष्ट्रीय माइक्रोफिल्म केन्द्र की 8 पुस्तको का अनावरण - 3 (यू ट्यूब ) पर देखें फोर्ट विल्लियम कॉलेज भारत में पाण्डुलिपि मरम्मत की फोटो प्रदर्शनी (यू ट्यूब ) पर देखें
सुंदर पिचाई

आईआईटी खड़गपुर (B.Tech. ) स्टैनफोर्ड विश्वविद्यालय (एम एस) सुंदर पिचाई (पिचाई सुंदराजन) (जन्म 10 जून, 1972) अमेरिकी व्यवसायी हैं जो अल्फाबेट कंपनी के सीईओ और उसकी सहायक कंपनी गूगल एलएलसी के सीईओ हैं। गूगल ने अपनी कंपनी का नाम अल्फ़ाबेट में बदल दिया। इसके बाद लेरी पेज ने गूगल खोज नामक कंपनी का सीईओ सुंदर पिचाई को बना दिया और स्वयं अल्फाबेट कंपनी के सीईओ बन गए। सुन्दर पिचाई ने गूगल सीईओ का पद ग्रहण 2 अक्टूबर, 2015 को किया। 3 दिसंबर, 2019 को वह अल्फाबेट के सीईओ बन गए। पिचाई का जन्म मदुरै, तमिलनाडु, भारत मे तमिल परिवार में लक्ष्मी और रघुनाथ पिचाई के घर हुआ। उनकी मां लक्ष्मी एक स्टेनोग्राफर थीं और ,उनके पिता रघुनाथ पिचाई ब्रिटिश समूह के जीईसी में एक इलेक्ट्रिकल इंजीनियर थे। सुंदर के पिता का मैन्युफैक्चरिंग प्लांट था जहा इलेक्ट्रिक कॉम्पोनेंट बनाए जाते थे। सुन्दर ने जवाहर नवोदय विद्यालय, अशोक नगर, चेन्नई में अपनी दसवीं कक्षा पूरी की और वना वाणी स्कूल, चेन्नई में स्थित स्कूल से बारहवीं कक्षा पूरी की। पिचाई ने मेटलर्जिकल इंजीनियरिंग में भारतीय प्रौद्योगिकी संस्थान, खड़गपुर से अपनी बैचलर डिग्री अर्जित की। उन्होने एम. एस. सामग्री विज्ञान में स्टैनफोर्ड विश्वविद्यालय और इंजीनियरिंग और पेनसिल्वेनिया विश्वविद्यालय के व्हार्टन स्कूल से एमबीए किया जहां उन्हे एक विद्वान साइबेल और पामर विद्वान नामित किया गया। वह 2004 में गूगल में आए। जहाँ वे गूगल के उत्पाद जिसमें गूगल क्रोम, क्रोम ओएस शामिल है। शुरुआत में वह गूगल के सर्च बार पर छोटी टीम के साथ काम करते रहे। इसके बाद उन्होंने गूगल के कई और प्रोडक्ट पर भी काम किया है। उन्होंने जीमेल और गूगल मैप्स जैसे अन्य अनुप्रयोगों के विकास की देखरेख की। इसके बाद वह गूगल ड्राइव परियोजना का हिस्सा बने। इसके बाद वह अन्य उत्पाद जैसे जीमेल और गूगल मानचित्र, आदि का हिस्सा बने। इसके बाद वह 19 नवम्बर 2009 में क्रोम ओएस और क्रोमबूक आदि के जाँच कर दिखाये। वह इसे 2011 में सार्वजनिक किया। 20 मई 2010 को वह वीपी8 को मुक्तस्रोत के रूप में बताया। इसके बाद वह एक नई वीडियो प्रारूप वेबएम के बारे में भी बताया। यह 13 मार्च 2013 को एंडरोइड के परियोजना से जुड़े। जिसे पहले एंडी रूबिन संभालते थे। यह अप्रैल 2011 से 30 जुलाई 2013 तक जीवा सॉफ्टवेयर के निर्देशक बने थे। Google के CEO सुंदर पिचाई को किसी परिचय की आवश्यकता नहीं है। उनकी सफलता की कहानी कई लोगों के लिए प्रेरणा है। चेन्नई में एक साधारण जीवन जीने से लेकर अपने देश को गौरवान्वित करने तक, वह लोगों से लेकर धन-दौलत तक का एक अच्छा उदाहरण है। हम सभी उसकी सफलता के बारे में जानते हैं, लेकिन उस महिला के बारे में नहीं जानते, जो उनकी तरफ से खड़ी थी और हमेशा उसका समर्थन करती थी। जी हां, हम बात कर रहे हैं उनकी पत्नी अंजलि पिचाई की। उनकी प्रेम कहानी भी उन्हीं की तरह प्यारी और सरल थी। सुंदर एक मध्यम वर्गीय परिवार से थे। वह चेन्नई में रहते थे और एक साधारण जीवन जीते थे, सुंदर इंडियन इंस्टीट्यूट ऑफ टेक्नोलॉजी (IIT), खड़कपुर से मेटलर्जिकल इंजीनियरिंग (धातुकर्म इंजीनियरिंग) की पढ़ाई कर रहे थे और वहां उनकी मुलाकात अंजलि से हुई। वे दोनों सहपाठी थे। वे अच्छे दोस्त बन गए और दोनों ने शादी कर ली। अंजलि से सुन्दर को दो बच्चे है, काव्या और किरण है।
दिक्-परिवर्तक

दिक्-परिवर्तक या कम्यूटेटर (commutator) दिष्टधारा मशीनों एवं कुछ अन्य उपकरणों में प्रयुक्त एक युक्ति है जो विद्युत धारा की दिशा बदलने के काम आती है। वास्तव में, ब्रश के साथ मिलकर यह एक घूर्णी यांत्रिक स्विच (rotary electrical switch) का काम करती है। दूसरे शब्दों में, दिक्परिवर्तक, आर्मेचर पर उत्पन्न प्रत्यावर्ती धारा (AC) को कार्बन ब्रश की सहायता से डीसी धारा में बदल देता है। यह भी कह सकते हैं कि यह जनित्र मे प्रत्यावर्ती धारा को दिष्ट धारा मे तथा मोटर मे दिष्ट धारा को प्रत्यावर्ती धारा में बदलता है। इसका निर्माण कर्षित ताँबे तथा माईका की पट्टी से होता है। ब्रश (विद्युत)
नागालैण्ड शांति समझौता

नागालैण्ड शांति समझौता, अगस्त २०१५ में भारत सरकार तथा नेशनल सोसलिस्ट काउंसिल ऑफ नागालैण्ड (NSCN) के बीच एक समझौता है। भारत के प्रधानमंत्री नरेन्द्र मोदी की उपस्थिति में भारत सरकार की ओर से इस पर आर एन रवि ने तथा एन एस सी एन की तरफ से इसाक चिसी स्वू ने हस्ताक्षर किये।
राम नाथ कोविन्द

रामनाथ कोविन्द (जन्म: १ अक्टूबर 1945) एक भारतीय राजनीतिज्ञ हैं जिन्होंने भारत गणराज्य के 14वें राष्ट्रपति के रूप में सेवा दी। वे 25 जुलाई 2017 को 14वें राष्ट्रपति के रूप में निर्वाचित हुए। 25 जुलाई 2017 को भारतीय उच्चतम न्यायालय के तत्कालीन मुख्य न्यायाधीश जे एस खेहर ने उन्हें भारत के राष्ट्रपति के पद की शपथ दिलायी। वे राज्यसभा सदस्य तथा बिहार राज्य के राज्यपाल रह चुके हैं। माननीय रामनाथ कोविंद प्रबुद्ध सोसाइटी के प्रेरणा श्रोत है तथा हमारे देश के प्रबुद्ध सम्राट है। रामनाथ कोविन्द का जन्म उत्तर प्रदेश के कानपुर जिला (वर्तमान में कानपुर देहात जिला) की तहसील डेरापुर, कानपुर देहात के एक छोटे से गाँव परौंख में हुआ था। कोविन्द का सम्बन्ध कोरी (कोली) जाति से है जो उत्तर प्रदेश में अनुसूचित जाति, गुजरात में पिछड़ा जाति,केरल में पिछड़ा जाति कर्नाटक में पिछड़ा और महाराष्ट्र में पिछड़ा जाति मे आती है। वकालत की उपाधि लेने के पश्चात उन्होने दिल्ली उच्च न्यायालय में वकालत प्रारम्भ की। वह १९७७ से १९७९ तक दिल्ली उच्च न्यायालय में केंद्र सरकार के वकील रहे। ८ अगस्त २०१५ को बिहार के राज्यपाल के पद पर उनकी नियुक्ति हुई। उन्होनें संघ लोक सेवा आयोग परीक्षा भी तीसरे प्रयास में ही पास कर ली थी। वर्ष १९९१ में भारतीय जनता पार्टी में सम्मिलित हो गये। वर्ष १९९४ में उत्तर प्रदेश राज्य से राज्य सभा के लिए निर्वाचित हुए। वर्ष २००० में पुनः उत्तरप्रदेश राज्य से राज्य सभा के लिए निर्वाचित हुए। इस प्रकार कोविन्द लगातार १२ वर्ष तक राज्य सभा के सदस्य रहे। वह भारतीय जनता पार्टी के राष्ट्रीय प्रवक्ता भी रहे। सत्ताधारी राष्ट्रीय जनतांत्रिक गठबंधन द्वारा १९ जून २०१७ को भारत के राष्ट्रपति पद के उम्मीदवार घोषित किये गए। भारतीय जनता पार्टी के राष्ट्रीय अध्यक्ष अमित शाह ने प्रेस कॉन्फ्रेंस करके उनकी उम्मीदवारी की घोषणा की, अमित शाह ने कहा कि रामनाथ कोविंद दलित समाज से उठकर आये हैं और उन्होंने दलितों के उत्थान के लिए बहुत काम किया है, वे पेशे से एक वकील हैं और उन्हें संविधान का अच्छा ज्ञान भी है इसलिए वे एक अच्छे राष्ट्रपति सिद्ध होंगे और आगे भी मानवता के कल्याण के लिए काम करते रहेंगे। २० जुलाई २०१७ को राष्ट्रपति के निर्वाचन का परिणाम घोषित हुआ जिसमें कोविंद ने यूपीए की प्रत्याशी मीरा कुमार को लगभग ३ लाख ३४ हजार वोटों के अंतर से हराया। कोविंद को ६५॰६५ फीसदी वोट प्राप्त हुए। भारत के १३ वे राष्ट्रपति प्रणव मुखर्जी के पश्चात २५ जुलाई २०१७ को भारत के १४ वे राष्ट्रपति के रूप में कोविंद ने शपथ ग्रहण की। वह 'भाजपा दलित मोर्चा' के राष्ट्रीय अध्यक्ष और 'अखिल भारतीय कोली समाज' के अध्यक्ष भी रहे। वर्ष १९८६ में दलित वर्ग के कानूनी सहायता ब्युरो के महामंत्री भी रहे। प्रेरणादायक जीवनी - रामनाथ कोविन्द हिन्दी मे  राजेन्द्र प्रसाद · सर्वपल्ली राधाकृष्णन · ज़ाकिर हुसैन · वी॰ वी॰ गिरि† · मुहम्मद हिदायतुल्लाह† · वी॰ वी॰ गिरि · फ़ख़रुद्दीन अली अहमद · बासप्पा दनप्पा जत्ती† · नीलम संजीव रेड्डी · ज़ैल सिंह · रामस्वामी वेंकटरमण · शंकरदयाल शर्मा · कोच्चेरील रामन नारायणन · अब्दुल कलाम · प्रतिभा देवीसिंह पाटिल · प्रणब मुखर्जी · राम नाथ कोविन्द · द्रौपदी मुर्मू [[श्रेणी:कानपुर के लोग] Nature - शांत स्वभाव व देशभक्ती की भावना से पुर्ण राष्ट्रपति है..
शिव गंगा एक्सप्रेस

average= साँचा:कन्वर्ट (घुमावदार घुमावदार) शिव गंगा एक्सप्रेस उत्तर पूर्व रेलवे जोन वाराणसी की एक भारतीय सुपर फास्ट ट्रेन है इसका नाम वाराणसी के दो अनमोल रत्नों: भगवान शिव और नदी गंगा के नाम पर रखा गया है। मार्ग में मुख्य शहर इलाहाबाद और कानपुर है। इसे 2002 के रेल बजट में पारित कर दिया गया और अतः इसने 1 जुलाई 2002 से अपनी यात्रा की शुरुआत की तथा यह प्रति दिन चलती है और वाराणसी (2014 से मंडुआडीह) से नई दिल्ली 755 किलोमीटर (469 मील) की दूरी तय करती है। बनारस से नई दिल्ली तक यह 12559 नंबर से शुरू होता है और समय सारिणी इस प्रकार है: नई दिल्ली से बनारस तक इसकी शुरुआत 12560 नंबर से होती है और समय सारिणी इस प्रकार है: सामान्य श्रेणी को छोड़कर ट्रेन में यात्रा करने के लिए लोगों को एडवांस रिजर्वेशन टिकट लेना पड़ता है।यह पीक और नॉन-पीक अवधि दोनों में वर्ष भर यात्रियों की भीड़ को रिकॉर्ड करता है।आगमन और प्रस्थान के सुविधाजनक समय के कारण, यह जनता के बीच काफी लोकप्रिय है। इस ट्रेन में बनारस स्टेशन से नई दिल्ली स्टेशन के बीच 22 डिब्बे हैं। 1 एसी 1 टीयर कोच (एच1) 2 एसी 2 टियर कोच (ए1-ए2) 9 एसी 3 टियर कोच (बी1-बी9) 5 स्लीपर क्लास कोच (S1-S5) 3 सामान्य डिब्बे (अनारक्षित) 1 एसएलआर 1 ईओजी 12559 बीएसबीएस-एनडीएलएस शिव गंगा एक्सप्रेस के लिए कोच संरचना: 12560 एनडीएलएस-बीएसबीएस शिव गंगा एक्सप्रेस के लिए कोच संरचना:
सोडियम लॉरेल सल्फ़ेट

सोडियम लौरेल सल्फ़ेट (SLS) टूथपेस्ट और प्रसाधन सामग्रियों में प्रयुक्त कार्बनिक यौगिक है। इसका सूत्र CH3(CH2)11SO4Na है। यह झाग बनाने के लिए इस्तेमाल होता है जिसका प्रयोग त्वचा के लिए थोड़ा हानिकारक माना जाता है। तथा ये एक धीमा जहर होता है इसकी क्षरण-शक्ति के अनुमान इस बात से लगाया जा सकता है कि इसको इंजन के ग्रीस की चिकनाई हटाने और फ़र्श साफ़ करने वाले घोलों (जैसे Domex ) में इस्तेमाल किया जाता है। इसके अलावे साबुन और डिटरजेंट तथा द्रव के पृष्ठीय तनाव कम करने के लिए भी इस्तेमाल किया जाता है। अगर पेट में थोड़ा थोड़ा चले जाए अगले कुछ महीनों में लिवर इन्फेक्शन अनेक प्रकार के बीमारी का ट्रस्ट बनते चले जायेगा इसको 'डोडेसिल सल्फेट' (SDS या NaDS) भी कहते हैं।
उच्च दाब क्षेत्र

उच्च दाब क्षेत्र या प्रति चक्रवात उस जगह को कहते हैं, जहाँ पृथ्वी के अन्य स्थानों की तुलना में अधिक वायु दाब होता है। इस कारण वहाँ प्रति चक्रवात बनने लगता है।
ख़ैबर की लड़ाई

ख़ैबर का युद्ध ( सन् 629, मई) इस्लाम के प्रारंभिक इतिहास की एक महत्वपूर्ण घटना थी जिससे शुरुआती मुसलमानों और हिजाज़ के यहूदियों के बीच के निर्णायक युद्ध के रूप में देखा जाता है जिसमें यहूदियों ने हथियार डाल दिये थे। इस लड़ाई में इस्लामी पैग़म्बर मुहम्मद के चाचा जात भाई और चौथे खलीफ़ा अली की बहादुरी भी स्मरणीय थी। यहूदियों के साथ हुई एक पिछली संधि का यहूदियों द्वारा उल्लंघन करने से इस्लामी पक्ष ख़फ़ा थे। पहले अबू बकर और उमर को इसके ख़िलाफ़ भेजा गया, लेकिन उनकी असफलता के बाद अली के नेतृत्व में सेना भेजी गई जिसमें निर्णायक विजय प्राप्त हुई। ध्यान रहे कि पैग़म्बर के मरने के बाद, पहले भेजे गए सेनानायक - अबू बकर और उमर - पहले और दूसरे ख़लीफ़ा (प्रधान) बने,हजरत अली को चौथा ख़लीफ़ा बनाया गया।
संकल्प

संकल्प किसी विषय पर दृड़ निश्चय लेने को कहते हैं। मानव इतिहास में नेल्सन मंडेला, महात्मा गाँधी और अनेक व्यक्तियों ने दृड़तापूर्बक अन्यायपूर्ण व्यवस्था का विपरीत परिस्थितियों में मुकाबला किया और अपने लक्ष्य को प्राप्त किया।
चाड हर्ले

चाड मेरेडिथ हर्ले (जन्म जनवरी 24, 1977) एक अमेरिकी सह-संस्थापक और लोकप्रिय विडियो साझा वेबसाइट यूट्यूब और MixBit के पूर्व मुख्य कार्यकारी अधिकारी है। अक्टूबर 2006 में, उन्होंने स्टीव चेन के साथ 1.65 बिलियन में गूगल को यूट्यूब बेच दिया। हर्ले यूट्यूब शुरू करने से पहले अपने सहयोगियों स्टीव चेन और जावेद करीम के साथ ईबे पेपैल डिवीजन में काम किया करते थे, उनके कामो में उनका सबसे मुख्य काम पेपैल के मूल लोगो (logo) को डिजाईन करना था। हर्ले यूट्यूब की टैगिंग और वीडियो साझा पहलुओं के लिए प्रमुख रूप से जिम्मेदार रहे थे। 16 अक्टूबर 2006 में, उन्होंने स्टीव चेन के साथ 1.65 अरब डॉलर में गूगल को यूट्यूब बेच दिया। यूट्यूब के अन्य दो सह संस्थापक, स्टीव चैन और जावेद करीम है। हर्ले अक्टूबर 2010 में यूट्यूब के सीईओ पद से हट गए और वह यूट्यूब के लिए एक सलाहकार के रूप बने रह रहे हैं, और सलार कामंगर को सीईओ (सीईओ ) पद लेने की अनुमति दी। अगस्त 2013 में, चेन और हर्ले ने MixBit नामक एक अन्य कंपनी लांच किया जिसके विडियो को स्मार्टफ़ोन के द्वारा संपादन किया जा सकता है।
भुगतान बैंक

भुगतान बैंक एक विशेष प्रकार के बैंक हैं जिन्हें कुछ सीमित बैंकिंग क्रियाकलाप की अनुमति है, जिसमें प्रमुख है कि ये बैंक ग्राहकों से जमा ले सकते हैं किंतु लोन नहीं दे सकते। साथ ही यह भी निर्देश हैं कि इन बैंकों का परिचालन शुरुआत से ही पूर्णत: नेटवर्क व प्रौद्योगिकी साधित हो। भारतीय रिजर्व बैंक ने १९ अगस्त २०१५ को अपने एक आदेश के द्वारा ११ पेमेंट बैंक या भुगतान बैंक की स्वीकृत प्रदान कर दी।  इन बैंको को प्रमुखतः वित्‍तीय समावेशन को बढ़ावा देने हेतु कल्पित किया गया है। इस उद्देश्य की प्राप्ति हेतु ये निम्न प्रकार से सहायक होंगे - इन बैंको को कुछ सीमित गतिविधियों की ही अनुमति है: इस प्रकार के बैंक को कार्य करने के लिए प्रारंभिक तौर पर प्रथम पांच वर्षों में न्यूनतम १०० करोड़ की पूँजी आवश्यक है। बैंकिंग नियमावली 1949 की धारा 22 के अंतर्गत लाइसेन्स निर्गत किये गए [ https://web.archive.org/web/20160305213600/https://www.rbi.org.in/hindi/Scripts/PressReleases.aspx?Id=24442&Mode=0 प्रेस विज्ञप्ति:भारतीय रिज़र्व बैंक द्वारा जारी किए भुगतान बैंकों की लाइसेंसिंग के दिशानिर्देश] प्रेस विज्ञप्ति:भारतीय रिज़र्व बैंक ने भुगतान बैंकों के लिए दिया 11 आवेदकों को अनुमोदन
आरम्भिक भारतीय पुरालेख

सिन्धु घाटी की सभ्यता के पुरालेख दक्षिण एशिया के प्राचीनतम पुरालेखों में से हैं। अभी तक इसे पढ़ा नहीं जा सका है। इसका काल ईसापूर्व तीसरी सहस्राब्दी (3rd millennium BC) माना गया है।
सूरौठ

निर्देशांक: 26.53°N 77.13°E सूरौठ भारतवर्ष के उत्तर-पश्चिम राज्य राजस्थान के करौली जिले के हिण्डौन उपखण्ड का एक कस्बा है। यह कस्बा राजस्थान के पूर्व में में बसा हुआ है। प्रदेश की राजधानी जयपुर से 172 किलोमीटर पूर्व स्थित हैै।यह हिण्डौन सिटी से 16 किलोमीटर पूर्व में स्थित है। यह राजस्थान के करौली-धौलपुर लोकसभा क्षेत्र में आता है एवं इस शहर का विधान सभा क्षेत्र हिण्डौन विधानसभा क्षेत्र(राजस्थान) लगता है। यहाँ के पास नक्कश की देवी - गोमती धाम का मंदिर तथा महावीर जी का मंदिर पूरे राजस्थान में प्रसिद्ध है।
उच्चैःश्रवा

उच्चैःश्रवा हिन्दू ग्रंथों में वर्णित समुद्र मन्थन के दौरान निकले चौदह रत्नों में से एक था। पौराणिक आख्यानों के अनुसार यह सफ़ेद रंग का और सात मुख वाला घोड़ा था जो असुरों के राजा (बलि ) को प्राप्त हुआ। गीता में कृष्ण ने श्रेष्ठतम वस्तुओं से अपनी तुलना के क्रम में अपने को अश्वों में उच्चैःश्रवा बताया है। कुमारसंभवम् में कालिदास, इसे इन्द्र से तारकासुर द्वारा छीन लिये जाने का वर्णन करते हैं।
गुलाब सिंह लोधी

, लखनऊ, उत्तर प्रदेश ठा0 गुलाब सिंह लोधी (1903 - 23 अगस्त, 1935) भारतीय स्वतन्त्रता संग्राम भारत के स्वतन्त्रता सेनानी थे जिन्होने अपने प्राणों की बाजी अपनी भारत माँ को आजादी दिलाने के लिए लगा दी। लखनऊ के अमीनाबाद पार्क में झण्डा सत्याग्रह आन्दोलन के दौरान झण्डा फहराने के दौरान अंग्रेजी पुलिस ने उन पर गोली चला दी और वे शहीद हो गये। ठा0 गुलाब सिंह लोधी का जन्म एक राजपूत किसान परिवार में उत्तर प्रदेश के उन्नाव जिले के ग्राम चन्दीकाखेड़ा (फतेहपुर चैरासी) के लोधी क्षत्रिय परिवार में सन् 1903 में ठाकुर श्रीराम रतनसिंह लोधी जी के यहां हुआ था। इनके पिताजी उन्नाव के एक प्रसिद्ध एवं प्रतिष्टित जमींदार थे झण्डा सत्याग्रह आन्दोलन में भाग लेने उन्नाव जिले के कई सत्याग्रही जत्थे गये थे, परन्तु सिपाहियों ने उन्हें खदेड दिया और ये जत्थे तिरंगा झंडा फहराने में कामयाब नहीं हो सके। इन्हीं सत्याग्रही जत्थों में शामिल वीर गुलाब सिंह लोधी किसी तरह फौजी सिपाहियों की टुकडि़यों के घेरे की नजर से बचकर अमीनाबाद पार्क में घुस गये और चुपचाप वहां खड़े एक पेड़ पर चढ़ने में सफल हो गये। क्रांतिवीर ठा0 गुलाब सिंह लोधी के हाथ में डंडा जैसा बैलों को हांकने वाला पैना था। उसी पैना में तिरंगा झंडा लगा लिया, जिसे उन्होंने अपने कपड़ों में छिपाकर रख लिया था। जैसे ही क्रांतिवीर ठा0 गुलाब सिंह लोधी ने तिरंगा फहरा दिया और जोर-जोर से नारे लगाने लगे तिरंगे झंडे की जय महात्मा गांधी की जय, भारत माता की जय। अमीनाबाद पार्क के अन्दर पर तिरंगे झंडे को फहरते देखकर पार्क के चारों ओर एकत्र हजारों लोग एक साथ गरज उठे और तिरंगे झंडे की जय, महात्मा गांधी की जय, भारत माता की जय और इन गगनभेदी नारों से पार्क गूंज उठा। झंडा सत्याग्रह आन्दोलन के दौरान भारत की हर गली और गांव शहर में सत्याग्रहियों के जत्थे आजादी का अलख जगाते धूम रहे थे। झंडा गीत गाकर, झंडा ऊंचा रहे हमारा, विजय विश्व तिरंगा प्यारा, इसकी शान न जाने पावे, चाहे जान भले ही जाये, देश के कोटि कोटि लोग तिरंगे झंडे की शान की रक्षा के लिए अपना सर्वस्व बलिदान करने के लिए दीवाने हो उठे थे। समय का चक्र देखिए कि क्रांतिवीर ठा0 गुलाब सिंह लोधी के झंडा फहराते ही सिपाहियों की आंख फिरी और अंग्रेजी साहब का हुकुम हुआ, गोली चलाओ, कई बन्दूकें एक साथ ऊपर उठी और धांय-धांय कर फायर होने लगे, गोलियां क्रांतिवीर सत्याग्रही ठा0 गुलाब सिंह लोधी को जा लगी। जिसके फलस्वरूप वह घायल होकर पेड़ से जमीन पर गिर पड़े। रक्त रंजित वह वीर धरती पर ऐसे पड़े थे, मानो वह भारत माता की गोद में सो गये हों। इस प्रकार वह आजादी की बलिवेदी पर अपने प्राणों को न्यौछावर कर 23 अगस्त 1935 को शहीद हो गये। क्रांतिवीर ठा0 गुलाब सिंह लोधी के तिरंगा फहराने की इस क्रांतिकारी घटना के बाद ही अमीनाबाद पार्क को लोग झंडा वाला पार्क के नाम से पुकारने लगे और वह आजादी के आन्दोलन के दौरान राष्ट्रीय नेताओं की सभाओं का प्रमुख केन्द्र बन गया, जो आज शहीद ठा0 गुलाब सिंह लोधी के बलिदान के स्मारक के रूप में हमारे सामने है। मानो वह आजादी के आन्दोलन की रोमांचकारी कहानी कह रहा है। क्रांतिवीर ठा0 गुलाब सिंह लोधी ने जिस प्रकार अदम्य साहस का परिचय दिया और अंग्रेज सिपाहियों की आँख में धूल झोंककर बड़ी चतुराई तथा दूरदर्शिता के साथ अपने लक्ष्य को प्राप्त किया। ऐसे उदाहरण इतिहास में बिरले ही मिलते है। भारतीय स्वतंत्रता संग्राम के समय अग्रणी भूमिका निभाने के लिए उनकी याद में केंद्र सरकार द्वारा जनपद उन्नाव जनपद में 23 दिसंबर 2013 को डाक टिकट जारी किया गया।
जादोनाग

हैपोउ जादोनां ( Haipou Jadonang) ब्रिटिशशासित भारत के मणिपुर के एक आध्यात्मिक नेता एवं राजनैतिक कार्यकर्ता थे। उन्होने 'हेरका' नामक धार्मिक आन्दोलन चलाया। अंग्रेजों ने उन्हें १९३१ में फांसी पर लटका दिया। उनकी चचेरी बहन रानी गाइदिन्ल्यू ने उनके इस कार्य को आगे बढ़ाया।
जैस भाटिया

जैस भाटिया (29 जून 1988 को जन्म हुआ इनका पूरा जस्करन सिंह भाटिया) हैं ये एक भारतीय अभिनेता और मॉडल है ' इन्होंने कई टीवी विज्ञापनों में और प्रिंट विज्ञापनों में काम करके अपने कैरियर शुरू किया। इन्होंने भारतीय रोमांटिक ड्रामा फिल्म मौसम (2011 फ़िल्म) फ़िल्म में भूमिका के समर्थन के साथ अपने बॉलीवुड करियर की शुरुआत  की थी '
अश्वनी लोहानी

अश्वनी लोहानी (जन्म: 22 दिसंबर), राष्ट्रीय विमानन कंपनी एयर इंडिया लिमिटेड के अध्यक्ष एवं प्रबंध निदेशक हैं। इससे पूर्व वे भोपाल में मध्य प्रदेश पर्यटन विकास निगम के प्रबंध निदेशक के पद पर कार्यरत थे। वे इंडियन रेलवे सर्विस ऑफ इंजीनियर्स (आईआरएसएमई) के वर्ष 1980 बैच के अधिकारी हैं। लोहानी एक मकेनिकल इंजीनियर हैं। साथ ही इंडियन स्टीम रेलवे सोसाइटी के संस्थापक सदस्यों में से एक है। इसके अलावा सीआईआई नेशनल टूरिज़म काउंसिल के सदस्य और चार्ट्ड इंस्टीट्यूट ऑफ लॉजिस्टिक्स एंड ट्रांसपोर्ट के फैलो भी हैं। भारतीय रेलवे के दिल्ली क्षेत्रीय कार्यालय में डिविजनल रेलवे मैनेजर के पद पर रहते हुए उन्होंने सीमित संसाधनों के बूते दिल्ली के तीन अहम रेलवे स्टेशनों नई दिल्ली, पुरानी दिल्ली और हजरत निजामुद्दीन में व्यापक सुधार कार्य किए। इसके अलावा उन्होंने रेलवे के इस डिविजन में कई नए कार्यों की भी शुरुआत की।  वे ‘मिस्टर टर्नअराउंड’ के नाम से जाने जाते हैं। उनके पास इंजिनियरिंग की चार डिग्रियां हैं, जिसके लिए उनका नाम लिम्का बुक रिकॉर्ड्स में दर्ज है। कैग अमूमन सरकार के कामकाज में मीनमेख ही निकालता है। लोहानी दिल्ली में जब डिविजनल रेलवे मैनेजर थे, तब रेलवे अकेला सरकारी विभाग था जिसकी कॉमनवेल्थ गेम्स के दौरान इंफ्रास्ट्रक्चर संबंधी काम की कैग ने तारीफ की थी।
मजदूरी

किसी व्यक्ति द्वारा कुछ काम करने के बदले, काम कराने वाला व्यक्ति उसे जो कुछ (रुपया-पैसा, अनाज, या श्रम pavva) देता है उसे मजदूरी या मजूरी कहते हैं। मजदूरी की गणना प्रति दिन, प्रति घण्टा, या प्रति काम के अनुसार की जाती है (जैसा पहले से तय होता है।)।
भारतीय क्रांति दल

भारतीय क्रांति दल भारत का एक राजनैतिक दल था जिसकी स्थापना १९६७ में चौधरी कुम्भाराम आर्य , चौधरी चरण सिंह ने की थी। सन १९७७ के आम चुनावों के बाद यह दल जनता पार्टी में विलय कर दिया गया। 1966 में राजस्थान के किसान नेता चौधरी कुंभाराम आर्य राजस्थान व मुख्यमंत्री मोहन लाल सुखाड़िया से भूमि सुधार कानून, पंचायती राज, व सहकरिक्ता के सबंध में गंभीर मतभेद उतपन्न होने के बाद 27 दिसम्बर 1966 में कांग्रेस पार्टी के सभी पदों व मंत्रिमंडल से इस्तीफा दे दिया। उत्तरप्रदेश में चौधरी चरणसिंह कांग्रेस से वर्ष 1967 में अलग हो गए उसके बाद चौधरी कुम्भाराम आर्य व चौधरी चरण सिंह ने साथ मिलकर भारतीय क्रांति दल की स्थापना की थी चौधरी चरणसिंह को भारतीय क्रांति दल के राष्ट्रीय अध्यक्ष,चौधरी कुम्भाराम आर्य राष्ट्रीय उपाध्यक्ष बने तथा उसके बाद उत्तर प्रदेश बिहार में भारतीय क्रांति दल अपनी सरकार बनाने में सफल रहा चौधरी चरण सिंह उत्तर प्रदेश के मुख्यमंत्री बने हेमवंती नंदन बहगुणा को कार्यकारी अध्यक्ष चुना गया तथा महामाया प्रसाद सिंह बिहार के मुख्यमंत्री बने, 1968 में चौधरी कुंभाराम आर्य भारतीय क्रांति दल के टिकट पर राज्यसभा सदस्य चुने गए राजस्थान से। 1975 में प्रधानमंत्री श्रीमती इंदिरागांधी ने देश में फैली अशांति व अराजकता से निपटने के लिए आपात स्थिति लागू कर दी। देश में आपातकाल की घोषणा के बाद देशभर के विरोधी दलों के नेता एवं कार्यकर्ताओं को गिरफ्तार किया गया उसी समय भारतीय क्रांति दल के नेताओं को भी जेल में बंद कर दिए गया, उसके बाद 1977 में सभी गैर कांग्रेसी दलों ने मिलकर जनता पार्टी के नाम से साझा मोर्चा बनाया था,संयुक्त रूप से कांग्रेस के विरुद्ध चुनाव लड़ा जिसमें भारतीय क्रांतिदल का विलय जनता पार्टी में हो गया, जनसंघ, तथा अन्य दल भी शामिल थे।
पुगं

पुगं (बर्मी भाषा : ပုဂံ) या बगान, म्यांमार के माण्डले क्षेत्र में स्थित एक प्राचीन ऐतिहासिक नगर है। पालि भाषा में इसका नाम 'अरिमद्दन' (अरिमर्दन = शत्रु का मर्दन करने वाला) है। ९वीं शताब्दी से लेकर १३वीं शताब्दी तक यह नगर पुगं राज्य की राजधानी था। ११वीं से १३वीं शताब्दी के समय जब यह राज्य अपने चरमोत्कर्ष पर था तब यहाँ १० हजार से अधिक बौद्ध मन्दिर, पगोडा और मठ निर्मित किये गये जिनमें से २२०० मंदिर अब भी अच्छी स्थिति में विद्यमान हैं। कम्बोडिया के अंगकोर वाट नगर की जो प्रसिद्धि है, वही म्यांमार के पुगं नगर की है।
रहरास साहिब

रहरास साहिब (अथवा रहिरास, रेहरास) सिखों द्वारा शाम के समय की जाने वाली प्रार्थना है। इस प्रार्थना को पाँच गुरुओं गुरु नानक देव जी, गुरु अमरदास जी, गुरु रामदास जी, गुरु अर्जन देव जी और गुरु गोविंद सिंह जी ने बनाया है। मूल प्रार्थना जिसे सिखों के पहले गुरु, गुरू नानक देव जी ने लिखा व बोला था। बाद में अन्य गुरुओं ने अपनी पंक्तियाँ जोडीं। हर पंक्ति ईश्वर के विभिन्न विचारों व पहलुओं पर प्रकाश डालती है व सर्वशक्तिमान की आराधना करती है। रहिरास दिन के अंत में गायी जाती है। इसका उद्देश्य दिन के कार्य खत्म करने के बाद गायक में एक नई उर्ज़ा भरने के लिए होती है। इसका उद्देश्य ईश्वर की प्रार्थना करके शारीरिक कमजोरी, थकान, गरीबी, जमीन-जायदाद, निराशा, असफलता जैसे विचारों से छुटकारा पाकर स्वयँ में एक नई उर्जा का संचार करना होता है। कहते हैं कि इसमें बैयन्टी चौपाई गुरु गोविन्द सिंह जी द्वारा गायी हुई उनकी व्यक्तिगत प्रार्थना है जो प्रकृति के जल तत्व से संबंधित है। इतिहास · रामानन्द · बाबा फ़रीद · भगत कबीर • इतिहास · गुरुद्वारा · हरिमन्दिर साहिब · ख़ालसा · खंडा · साहित्य · संगीत · नाम · स्थल · राजनीति · सतगुरु · सिख · वाहेगुरु · पंजाब का इतिहास · सरदार · तख़्त · इस्लाम · आलोचना